Document ID: 32005R1268

KOMMISSIONENS FORORDNING (EF) Nr. 1268/2005
af 1. august 2005
om ændring af forordning (EØF) nr. 2191/81 om støtte til smør, som købes af institutioner eller samfund, der ikke arbejder med gevinst for øje
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter (1), særlig artikel 15, og
ud fra følgende betragtninger:
(1)
Kommissionens forordning (EØF) nr. 2191/81 (2) fastsætter en støtte for smør, som købes af institutioner eller samfund, der ikke arbejder med gevinst for øje. Under hensyn til nedsættelsen af interventionsprisen for smør og den deraf følgende nedsættelse af støtteniveauerne i andre smørstøtteordninger bør støttebeløbet nedsættes.
(2)
I betragtning af at ordningens endelige støttemodtagere arbejder uden gevinst for øje, bør der fastsættes et tidsrum mellem forordningens ikrafttræden og dens anvendelse for at give disse støttemodtagere tid til at tilpasse sig det nye støtteniveau.
(3)
Forvaltningskomitéen for Mælk og Mejeriprodukter har ikke afgivet udtalelse inden for den af formanden fastsatte frist -
UDSTEDT FØLGENDE FORORDNING:
Artikel 1
I artikel 2, stk. 1, første afsnit, i forordning (EØF) nr. 2191/81 ændres beløbet »80 EUR« til »60 EUR«.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Den anvendes fra den 1. september 2005.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 1. august 2005.

Labels: 3
4
17
5